
Ubraja li se u mjesečno pranje krv koja se pojavi kod trudnice?


* 
* 
* 
* 
* 
* 
* 

 
Ubraja li se u mjesečno pranje krv koja se pojavi kod trudnice?

Imam Ahmed govorio je da trudnica nema mjesečno pranje jer prestanak pojavljivanja krvi uslijed mjesečnog ciklusa znak je pomoću kojeg žena ustanovi trudnoću. Učenjaci vele da krv koja izlazi uslijed mjesečnog pranja predstavlja, po Allahovu davanju, hranu za zametak, i to pranje ne postoji kad se se začne dijete. Ipak, neke žene, i nakon što zanesu, dobivaju uobičajeno mjesečno pranje. I to mjesečno pranje, koje nije utjecalo za zametak, mjerodavno je kao i ono prije trudnoće kad je riječ o svemu od čega se žena u mjesečnom pranju mora sustezati, i kad je riječ o onom što poslije njega mora učiniti, te kad se radi o svim obavezama od kojih je u tom periodu oslobođena.


Kao zaključak možemo reći da se krv koja se pojavi kod trudnice dijeli na dvije kategorije: prvo, krv koja se, kao i prije trudnoće, pojavljuje uslijed mjesečnog pranja, a koja ne utječe na zametak; i, drugo, krv koja se neočekivano pojavi zbog naglih pokreta, nošenja teškog predmeta, pada s visine i tome slično, i to nije mjesečno pranje, nego je krv koja izlazi iz vene, te žena u tom slučaju ima status čiste žene: obavlja ***[namaz](https://pitajucene.com/search/Namaz/questions/ "Pretraži pitanja o namazu")*** i posti tokom ramazanskih dana.


Šejh ***[Muhammed b. Usejmin](https://pitajucene.com/search/Muhammed+b.+Usejmin/answers/ "Pretraži odgovore od Muhammed b. Usejmin")***


